**I ОПШТИ ПОДАЦИ О ПРЕДМЕТУ ЈАВНЕ НАБАВКЕ**

1. Предмет јавне набавке **ЈН број 46/20** је набавка добара – **Филтери за сервис Мерцедес аутобуса у гарантном року.**

Назив и ознака из општег речника набавке (CPV ознака): 42913000 – Филтери за уље, бензин и довод .

2. Предмет јавне набавке није обликован по партијама.

**II ТЕХНИЧКЕ КАРАКТЕРИСТИКЕ (СПЕЦИФИКАЦИЈЕ), КВАЛИТЕТ И КОЛИЧИНА, ГАРАНТНИ РОК, МЕСТО И РОК ИСПОРУКЕ**

Предмет јавне набавке je набавка добара – Филтери за сервис Мерцедес аутобуса у гарантном року, према следећој спецификацији:

|  |  |  |  |  |
| --- | --- | --- | --- | --- |
| **Редни број** | **Каталошки број**  | **Назив добара** | **Јединица мере** | **Оквирне****количине** |
|  | А 936 180 01 09 | Филтер моторног уља | комад | 30 |
|  | А 000 837 12 78 | Ваздушни филтер бокс грејача | комад | 43 |
|  | А 000 830 73 18 | Филтер климе путничког простора | комад | 258 |
|  | А 002 835 21 47 | Филтер сушач | комад | 43 |

**Напомене:**

Понуђач мора да понуди сва добра наведена у спецификацији, а у супротном понуда ће бити одбијена као неприхватљива.

Предмет набавке су резервни делови који се користе за одржавање возила у гарантном року и понуђач је дужан да понуди делове према спецификацијиј Наручиоца, односно оригиналне резервне делове Mercedes Benz, а у супротном ће понуда бити одбијена као неприхватљива/неодговарајућа. Након испоруке добара у магацин Наручиоца вршиће се комисијска контрола испоручених добара.

Како су предмет набавке, добра чији обим није могуће прецизно утврдити на годишњем нивоу, Наручилац је, у горе наведеној техничкој спецификацији добара, дефинисао оквирну годишњу количину предметних добара. Сходно томе, Наручилац ће поручивати добра сукцесивно, на основу писане наруџбенице, према динамици и у количинама које буду одговарале његовим стварним потребама, а према јединичним ценама датим у понуди, до реализације укупне уговорене вредности, с тим да Наручилац задржава право да набавља добра која су предмет набавке у износу мањем од укупно уговореног. Уколико уговор не буде реализован до његове укупне уговорене вредности Понуђач нема право да тражи испуњење уговора.

**Гарантни рок** за понуђена добра, не може бити краћи од 24 месецa од дана испоруке добара. Понуда понуђача који понуди краћи гарантни рок од 24 месецa биће одбијена као неприхватљива.

**Место испоруке добара**: FCO магацин Наручиоца, Футошки пут 46, Нови Сад.

**Рок испоруке добара**: најдужи рок испоруке добара, који Наручилац може да прихвати је 7 дана од дана пријема писаног позива издатог од стране Наручиоца.

Понуђач сноси све трошкове и ризике у вези са допремањем добара до места испоруке.

Трошкови испоруке добара морају бити урачунати у цену и не могу се накнадно фактурисати, односно наплаћивати.

Сагласност са овим захтевом Наручиоца, понуђач даје самим учешћем у поступку јавне набавке.